b'\n_START_ARTICLE_\nYavne\n_START_SECTION_\nMaantiede\n_START_PARAGRAPH_\nYavne sijaitsee Israelin keskiosassa noin 8 kilometrin p\xc3\xa4\xc3\xa4ss\xc3\xa4 Rehovotin kaupungista lounaaseen.\n_START_SECTION_\nHistoria\n_START_PARAGRAPH_\nNykyisen Yavnen historiallinen paikannimi oli Jabneh ja ennen nykyisen kaupungin perustamista paikalla sijaitsi Yibn-niminen arabien asuttama kyl\xc3\xa4. Vuonna 1947 kyl\xc3\xa4n asukasluku oli noin 4\xc2\xa0000. Paikalliset arabit kasvattivat esimerkiksi viljaa ja sitrushedelmi\xc3\xa4. _NEWLINE_Juutalaisten aseellisen j\xc3\xa4rjest\xc3\xb6n Haganan joukot valtasivat arabien asuttaman kyl\xc3\xa4n Israelin itsen\xc3\xa4isyyssodan aikana toukokuussa 1948. Kyl\xc3\xa4n valtaus pys\xc3\xa4ytti Egyptin armeijan joukkojen etenemisen alueelle, mik\xc3\xa4 olisi uhannut Jaffaa ja Tel Avivia. Ensimm\xc3\xa4iset juutalaisetsiirtolaiset asettuivat alueelle vuoden 1948 lopulla ja seuraavan vuoden puolella paikan viereen perustettiin useita mo\xc5\xa1avia. Olot olivat aluksi varsin alkeelliset. Ajan my\xc3\xb6t\xc3\xa4 alue kuitenkin teollistui ja kaupungistui. Hallinnollisesti Yavnesta tehtiin oma kaupunkinsa vuonna 1986.\n_START_SECTION_\nV\xc3\xa4est\xc3\xb6\n_START_PARAGRAPH_\nYavnen asukasluku oli vuoden 2017 lopussa 45\xc2\xa0483. Vuonna 1953 vastaava luku oli 1\xc2\xa0600, vuonna 1970 10\xc2\xa0100 ja vuonna 2002 31\xc2\xa0700.'